Twee kinders vermoedelik deur weerlig beseerArgieffoto Foto: theredrecruiter, Pixabay Paramedici is Saterdagaand in KwaZulu-Natal ontbied om twee jong kinders te behandel nadat hulle vermoedelik deur weerlig getref is. “Paramedici van die KwaZulu-Natalse nooddienste is omstreeks 19:00 ontbied om die twee kinders te behandel nadat weerlig glo hul huis getref het,” het woordvoerder Robert Mckenzie gesê. Paramedici is ontbied na die huis in Ndwedwe in die Ilembe-distrik van KwaZulu-Natal. Die twee kinders, ŉ sesjarige dogtertjie en vierjarige seuntjie, is in ŉ kritieke toestand na die Montebello-hospitaal geneem.